Tyli naktis
Tyli naktis. Aplinkui viskas miega –
Ir žmonės, ir gamta;
Jaučiu aš savyje nepaprastąją jėgą –
Ji taip plati, šventa.

Žmoniją ašen taip ir noriu, rodos,
Aprėpti širdimi
Ir jai šnabždėti vien žodžius paguodos,
Nors ji dabar rami.

Juk sielvartai ir kančios sopulingos
Netrukus vėl atbus,
Ir gailų vargšą spaus godelės gedulingos,
Ir nusimins žmogus.

Eilėraščiai